Klaar | strooimeisie
Januarie 16, 2020 / strooimeisie
Wanneer jy opgskryf is, voel of jy klaar asem gehaal het, wanneer nagmerries jou teister en jy besef dat jy eenvoudig net nooit goed genoeg gaan wees nie… nóóít nie… nie as ‘n vrou, vriendin of student nie…
Dan huil jy saggies en aanhoudend in die bed terwyl niemand kyk of hoor nie. Wanneer niemand omgee nie. Jy voel hoe die dolk van on-wees in jou binneste draai. En jy wens jy kon die seer net stil maak. Vir altyd.
← Sy keuse
Ek is net te moeg →
8 thoughts on “Klaar”
Januarie 16, 2020 om 08:17
Dan trek jy maar jou big-girl panties aan – verf jou lippe rooi en kyk die lewe stip in die oë. En met ‘n skietgebed na Bo vat jy die eerste tree – die eerste een van baie na heel word en self-liefde.
Januarie 16, 2020 om 10:31
Dan…staan jy op en haal asem. Dis sal eers sulke snakkies wees, maar dan sal dit oorgaan in langer teue totdat jy so diep asemhaal en die vars asem jou oorspoel met moed….en dan doen jy wat myseepkis sê…..dis ‘n komma in jou lewe…nog nie ‘n punt nie. Ons leef van komma na komma. Net God besluit wanneer is die punt se tyd.
Januarie 16, 2020 om 19:21
Jou hart klink baie seer Strooimeisie. Ek hoop regtig jy kry weer asem en moed en sien jouself soos die Here jou sien. Uniek en asemrowend.
Januarie 16, 2020 om 19:24
Januarie 17, 2020 om 06:25
En as jy wakker word vir jouself en sien watter oulike, lieflike JY jy is, met ‘n hartjie wat soos ‘n see-anemoontjie na die verbygaande lewe gryp, so voel-voel. En wat jy nie weet nie is dat jy laaaankal goed genoeg is. Kosbaar. En as jy die heel enigste mensiekie op aarde was, dan sou daardie Een wat jou so innig liefhet, steeds nét vir jou kom sterf het dat jy by Hom kan woon. Vir lank en vir ewig. Hy het tot jou naampie in Sy handpalms gaan uitkerf. Omdat jy soveel meer as goed genoeg is.
Januarie 17, 2020 om 06:27
Januarie 20, 2020 om 20:43
Sterkte. Jy IS goed genoeg!
Januarie 20, 2020 om 20:48